DOI: 10.17903/fk2/dkwap5
title: Ευρωβαρόμετρο 82.4 (2014)

description: Το παρόν Ευρωβαρόμετρο διερευνά ζητήματα σχετικά με το Ευρωπαϊκό Κοινοβούλιο, τις ρομποτικές μηχανές, την ισότητα των φύλων και τις συνήθειες του καπνίσματος. Θέματα: Η πρώτη ενότητα αφορά ζητήματα σχετικά με το Ευρωπαϊκό Κοινοβούλιο και χρηματοδοτήθηκε από το Ευρωπαϊκό Κοινοβούλιο. Οι ερωτήσεις αφορούν τα θεσμικά όργανα και την αντιπροσώπευσή τους στην Ευρωπαϊκή Ένωση, γνώση σχετικά με το Ευρωπαϊκό Κοινοβούλιο και τις δραστηριότητές του, την εικόνα που έχουν οι ερωτώμενοι/ες ως προς το Ευρωπαϊκό Κοινοβούλιο και τις υλοποιούμενες αποφάσεις. Στο δεύτερο τμήμα της πρώτης ενότητας οι ερωτήσεις αφορούν την ανάπτυξη συγκεκριμένων πολιτικών που ακολουθεί το Ευρωπαϊκό Κοινοβούλιο, τις αξίες που πρέπει να προασπίζεται κατά προτεραιότητα, τα στοιχεία που συγκροτούν την ευρωπαϊκή ταυτότητα, τις δραστηριότητες της ΕΕ και την κοινή ευρωπαϊκή πολιτική σε ορισμένους σημαντικούς τομείς καθώς και τομείς στους οποίους η Ελλάδα δυνητικά θα ανταποκρίνονταν καλύτερα ή χειρότερα εκτός ΕΕ. Το τέλος της ενότητας αυτής αφορά τα μέσα μαζικής ενημέρωσης που χρησιμοποιούν συχνότερα. Η δεύτερη ενότητα αφορά ερωτήσεις για αυτόνομα συστήματα. Χρήση ρομποτικής ηλεκτρινής σκούπας στο σπίτι ή βιομηχανικό ρομπότ στη δουλειά, πρόθεση αγοράς ρομπότ και την άποψή τους για αυτά, εκτίμηση αντικατάστασης της σημερινής εργασίας τους από ρομπότ στο μέλλον, έκφραση γνώμης για σειρά δηλώσεων σχετικά με την κοινωνική ωφέλεια των ρομπότ, τον κίνδυνο αντικατάστασης των ανθρώπων από τα ρομπότ τη διαχείριση της τεχνολογίας και τον ρόλο των ρομπότ σε δύσκολες και επικίνδυνες εργασίες. Στην τρίτη ενότητα διερευνάται η άποψη και η στάση των ερωτώμενων ως προς τα αυτόνομα συστήματα και τα πολιτικά τηλεχειριζόμενα αεροσκάφη. Η τέταρτη ενότητα αφορά την ισότητα των φύλων, ζητήματα που αφορούν την οικογενειακή ζωή, καριέρα γυναικών και συμμετοχή των ανδρών στις οικιακές εργασίες. Επίσης διερεύνηση της ισότητας των φύλων σήμερα και σε σύγκριση με 10 χρόνια πριν στην Ελλάδα. Ακόμα, ζητήθηκε η άποψή τους για την καταπολέμηση των ανισοτήτων μεταξύ γυναικών και ανδρών ως θέμα προτεραιότητας για την Ε.Ε καθώς και αποτελεσματικούς τρόπους ενίσχυσης της γυναικείας απασχόλησης (π.χ. πιο προσβάσιμες υπηρεσίες φροντίδας των παιδιών, αύξηση των ευέλικτων εργασιακών ρυθμίσεων κλπ.). Στη συνέχεια της ενότητας αυτής διερευνάται η άποψη των ερωτώμενων ως προς τη σημασία της έννοιας «βία κατά των γυναικών» και τις μορφές βίας που η ΕΕ θα έπρεπε να εξαλείψει κατά προτεραιότητα, τα έμφυλα στερεότυπα και ποια είναι τα πλέον διαδεδομένα καθώς και τους οργανισμούς που έχουν συμβάλει αποτελεσματικά στην καταπολέμηση των έμφυλων ανισοτήτων στην Ευρώπη κατά τα τελευταία 10 χρόνια. Η τελευταία ενότητα του ερωτηματολογίου αφορά το κάπνισμα του τσιγάρου και τις συνήθειες του καπνίσματος. Συχνότητα καπνίσματος , προϊόντα καπνού που χρησιμοποιούν, βασικοί παράγοντες επιλογής πακέτου καθώς και μάρκας τσιγάρων, χρήσιμες ενδείξεις για λιγότερο επιβλαβείς μάρκες τσιγάρων. Στη συνέχεια ερωτήσεις για τα ηλεκτρονικά τσιγάρα στην Ευρώπη και συνέπιες για την υγεία, σημαντικοί παράγοντες επιλογής ηλεκτρονικών τσιγάρων ή παρόμοιων συσκευών, έκθεση σε καπνό εντός εργασιακού χώρου, προσπάθειες διακοπής καπνίσματος και με ποιους τρόπους, διαφημίσεις προώθησης προϊόντων καπνού τους τελευταίους 12 μήνες στην Ελλάδα και έκφραση γνώμης για αυτές τις διαφημίσεις. Δημογραφικά στοιχεία: Ηλικία, φύλο, υπηκοότητα, οικογενειακή κατάσταση, τοποθέτηση στον άξονα αριστερά-δεξιά, απασχόληση, ηλικία ολοκλήρωσης σπουδών, σύνθεση νοικοκυριού, περιοχή κατοικίας, ιδιοκτησία αγαθών, ιδιόκτητη κατοικία, συχνότητα χρήσης διαδικτύου, πολιτική συζήτηση, κοινωνική τάξη, ικανοποίηση από τη ζωή και τηλεπικοινωνιακός εξοπλισμός. Η μονάδα Parlemeter (QP1 έως QP18) τέθηκε σε εφαρμογή και χρηματοδοτήθηκε από το Ευρωπαϊκό Κοινοβούλιο.